CELEX: 62014TN0435
Language: mt
Date: 2014-06-09 00:00:00
Title: Kawża T-435/14: Rikors ippreżentat fid- 9 ta’ Ġunju 2014 – Tose’e Ta’avon Bank vs Il-Kunsill

4.8.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 253/59
            
         Rikors ippreżentat fid-9 ta’ Ġunju 2014 – Tose’e Ta’avon Bank vs Il-Kunsill
   (Kawża T-435/14)
   2014/C 253/80
   Lingwa tal-kawża: il-Franċiż
   
      Partijiet
   
   
      Rikorrent: Tose’e Ta’avon Bank (Teheran, l-Iran) (rappreżentant: J.-M. Thouvenin, avukat)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-deċiżjoni meħuda mill-Kunsill li tinżamm is-sanzjoni imposta fuq ir-rikorrent, kif imsemmi fl-avviż tal-15 ta’ Marzu 2014;
            
         
               —
            
            
               tiddikjara li r-Regolament tal-Kunsill (UE) Nru 267/2012, tat-23 ta’ Marzu 2012, ma huwiex applikabbli fil-konfront tiegħu;
            
         
               —
            
            
               tiddikjara li d-Deċiżjoni tal-Kunsill 2010/413/PESK, tas-26 ta’ Lulju 2010, ma hijiex applikabbli fil-konfront tiegħu;
            
         
               —
            
            
               tordna li l-Kunsill jiġi kkundannat għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               1.
            
            
               L-ewwel motiv, ibbażat fuq żball ta’ liġi, sa fejn ir-raġuni li għaliha nżammu l-miżuri restrittivi kontra r-rikorrent ma hijiex inkluża fost dawk li jawtorizzaw lill-konvenut jadotta miżuri restrittivi.
            
         
               2.
            
            
               It-tieni motiv, ibbażat fuq żball ta’ fatt li jikkostitwixxi żball manifest ta’ evalwazzjoni, sa fejn ir-rikorrent ma huwiex iġġestit mill-Istat Iranjan u ma jipprovdix għajnuna finanzjarja lill-Gvern Iranjan.
            
         
               3.
            
            
               It-tielet motiv, ibbażat fuq nuqqas ta’ motivazzjoni.
            
         
               4.
            
            
               Ir-raba’ motiv, ibbażat fuq ksur tal-prinċipju ta’ proporzjonalità u tad-dritt għall-proprjetà.
            
         
               5.
            
            
               Il-ħames motiv, ibbażat fuq eċċezzjoni ta’ illegalità tar-Regolament Nru 267/2012 (1) u tad-Deċiżjoni 2010/413 (2), li d-deċiżjoni kkontestata ġiet adottata b’eżekuzzjoni tagħhom, sa fejn, minn naħa, huma ġew adottati bi ksur tal-obbligu ta’ motivazzjoni stabbilit mill-Artikolu 296 TFUE u bi ksur tal-Artikolu 215 TFUE u, min-naħa l-oħra, id-dispożizzjonijiet rilevanti, li abbażi tagħhom inżammu l-miżuri restrittivi imposti fuq ir-rikorrent, jiksru t-Trattati u l-Karta tad-Drittijiet Fundamentali tal-Unjoni Ewropea.
            
         
      (1)  Regolament tal-Kunsill (UE) Nru 267/2012, tat-23 ta’ Marzu 2012, dwar miżuri restrittivi kontra l-Iran u u li jħassar ir-Regolament (UE) Nru 961/2010 (ĠU L 88, p. 1).
   
      (2)  Deċiżjoni tal-Kunsill 2010/413/PESK, tas-26 ta’ Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, p. 39).